ΑΠΟΦΑΣΕΙΣ
Αριθμ. 32239
Τροποποίηση της υπ’ αρ. 50025/19.09.2018 κοινής απόφασης των Υπουργών Οικονομικών, Παι-
δείας, Έρευνας και Θρησκευμάτων, Εσωτερικών
και Υποδομών και Μεταφορών «Μεταφορά μαθητών δημόσιων σχολείων από τις Περιφέρει-
ες» (Β’ 4217).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ -
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1) Τις διατάξεις:
α) Της παρ. 9 του άρθρου 2 του ν. 1566/1985 «Δομή
και λειτουργία της Πρωτοβάθμιας και Δευτεροβάθμιας
Εκπαίδευσης και άλλες διατάξεις» (Α’ 167),
β) της περ. δ’ της παρ. 24 του άρθρου 2 του ν. 2621/1998
«Ρύθμιση θεμάτων οργάνωσης και λειτουργίας των Τεχνολογικών Εκπαιδευτικών Ιδρυμάτων και άλλες διατά-
ξεις» (Α’ 136),
γ) της περ. 21 του Τομέα Η του Κεφαλαίου ΙΙ του άρθρου 186 του ν. 3852/2010 «Νέα Αρχιτεκτονική της Αυ-
τοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87),
δ) του Κώδικα Δήμων και Κοινοτήτων (ν. 3463/2006,
Α’ 114), και ιδίως του άρθρου 83 αυτού,
ε) του ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α’ 147),
στ) του άρθρου 391 του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις (Α’ 141),
ζ) του ν. 2963/2001 «Οργάνωση και λειτουργία των δημόσιων επιβατικών μεταφορών με λεωφορεία, τεχνικός
έλεγχος οχημάτων και ασφάλεια χερσαίων μεταφορών
και άλλες διατάξεις» (Α’ 268), σε συνδυασμό και με περ. α
της παρ. 2 του άρθρου 32 του ν. 4974/2022 «Διατάξεις
για τις δημόσιες υπεραστικές και αστικές τακτικές οδικές μεταφορές επιβατών Αναδιοργάνωση των εταιρειών
ΟΣΕ Α.Ε. και ΕΡΓΟΣΕ Α.Ε. και λοιπές διατάξεις» (Α’ 185),
η) του ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλλες δια-
τάξεις» (Α’ 82),
θ) του ν.4530/2018 «Ρυθμίσεις θεμάτων μεταφορών
και άλλες διατάξεις» (Α’ 59),
ι) του ν. 4286/2014 «Γενικές διατάξεις για τη δημιουργία
συστήματος αμοιβών νοσοκομείων - σύσταση και καταστατικό της εταιρείας με την επωνυμία ’’Εταιρεία συστή-
ματος αμοιβών νοσοκομείων ανώνυμη εταιρεία’’ - Προσαρμογή στο Εθνικό Δίκαιο της Οδηγίας 2012/39/ΕΕ της
επιτροπής της 26ης Νοεμβρίου 2012 για την τροποποίηση
της Οδηγίας 2006/17/ΕΚ και λοιπές διατάξεις» (Α’ 194),
ια) του ν. 4415/2016 «Ρυθμίσεις για την ελληνόγλωσση
εκπαίδευση, τη διαπολιτισμική εκπαίδευση και άλλες
διατάξεις» (Α’ 159),
ιβ) της περ. η της παρ. 1 του άρθρου 1 του ν. 711/1977
«Περί Ειδικών Τουριστικών Λεωφορείων.- (Α’ 284)»,
ιγ) του Κώδικα Οδικής Κυκλοφορίας (ν. 2696/1999,
Α’ 57),
ιδ) του π.δ. 79/2017 «Οργάνωση και λειτουργία νηπιαγωγείων και δημοτικών σχολείων» (Α’ 109),
ιε) του άρθρου 45 του ν. 4937/2022 «Ψηφιοποίηση των
διαδικασιών επιδόσεων εγγράφων και αποδέσμευση
της Ελληνικής Αστυνομίας από τη διενέργεια επιδόσεων
εγγράφων της ποινικής και πολιτικής δίκης και λοιπές
επείγουσες διατάξεις» (Α’ 106),
ιστ) της περ. θ’ της παρ. 2 του άρθρου 5 του ν. 3469/2006
«Εθνικό τυπογραφείο, Εφημερίς της Κυβερνήσεως και
λοιπές διατάξεις» (Α’ 131),
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2051
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2051/05.04.2024
ιζ) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α΄ 133),
ιη) του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133),
ιθ) του π.δ. 80/2016 «Ανάληψη υποχρεώσεων από τους
διατάκτες» (Α’ 145),
κ) του π.δ. 142/2017 «Οργανισμός Υπουργείου Οικονομικών» (Α’ 181),
κα) του π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α’ 31),
κβ) του π.δ. 141/2017 «Οργανισμός του Υπουργείου
Εσωτερικών» (Α’ 180), σε συνδυασμό με το άρθρο 12
του π.δ. 84/2019 (Α’ 123) και το άρθρο 1 του π.δ. 40/2021
«Μεταφορά υπηρεσιών και αρμοδιοτήτων μεταξύ
Υπουργείων και Γενικών Γραμματειών, σύσταση και μετονομασία Γενικών Γραμματειών» (Α’ 100), και την παρ. 1
του άρθρου 3 του π.δ. 82/2023 «Μετονομασία Υπουργείου - Σύσταση και μεταφορά Γενικών Γραμματειών -
Μεταφορά αρμοδιοτήτων, υπηρεσιακών μονάδων και
θέσεων προσωπικού - Τροποποίηση και συμπλήρωση
του π.δ.77/2023 - Μεταβατικές διατάξεις» (Α’ 139),
κγ) του π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151), σε συνδυασμό με
το άρθρο 14 του π.δ. 84/2019 (Α’ 123), καθώς και του
π.δ. 46/2021 «Τροποποίηση του π.δ. 123/2017 “Οργανισμός του Υπουργείου Υποδομών και Μεταφορών”
(Α’ 151)» (Α’ 119),
κδ) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
κε) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
κστ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
κζ) του άρθρου 1 του π.δ. 82/2023 (Α’ 139) περί μετονομασίας του Υπουργείου Οικονομικών σε Υπουργείο
Εθνικής Οικονομίας και Οικονομικών.
2) Της υπό στοιχεία Υ1/3.1.2024 απόφασης του Πρωθυπουργού «Καθορισμός σειράς τάξης Υπουργείων» (Β’ 28).
3) Της υπό στοιχεία Υ11/7.7.2023 απόφασης του Πρωθυπουργού «Ανάθεση αρμοδιοτήτων στον Αναπληρωτή
Υπουργό Εσωτερικών, Θεόδωρο Λιβάνιο» (Β’ 4403).
4) Της υπό στοιχεία 102928ΕΞ2023/10.07.2023 κοινής
απόφασης του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
5) Της υπό στοιχεία 80/05.01.2024 κοινής απόφασης
του Πρωθυπουργού και του Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων
στην Υφυπουργό Παιδείας, Θρησκευμάτων και Αθλητισμού, Ζωή Μακρή» (Β’ 69).
6) Της υπ’ αρ. 156/08.07.2023 κοινής απόφασης του
Πρωθυπουργού και του Υπουργού Υποδομών και Μεταφορών «Ανάθεση αρμοδιοτήτων στην Υφυπουργό
Υποδομών και Μεταφορών, Χριστίνα Αλεξοπούλου»
(Β’ 4410).
7) Της υπό στοιχεία 79942/ΓΔ4/21.5.2019 κοινής
απόφασης του Υπουργού και Υφυπουργού Παιδείας,
Έρευνας και Θρησκευμάτων «Εγγραφές, μετεγγραφές,
φοίτηση και θέματα οργάνωσης της σχολικής ζωής στα
σχολεία της δευτεροβάθμιας εκπαίδευσης» (Β’ 2005).
8) Της υπ’ αρ. 17910/1225/23.07.2014 απόφασης του
Υφυπουργού Υποδομών, Μεταφορών και Δικτύων «Προδιαγραφές ζωνών ασφαλείας, καθισμάτων και αγκυρώ-
σεων ζωνών-καθισμάτων σε σχολικά λεωφορεία και
διατάξεις μεταφοράς μαθητών» (Β’ 2129).
9) Της υπ’ αρ. 2/45552/0026/31.7.2001 απόφασης του
Υφυπουργού Οικονομικών «Καθορισμός δικαιολογητικών δαπανών του Δημοσίου για μεταφορά μαθητών Π/
θμιας-Δ/θμιας Εκπαίδευσης» (Β’ 1066).
10) Της υπ’  αρ. 191290/17.06.2022 απόφασης της
Υφυπουργού Υποδομών και Μεταφορών «Καθορισμός
κομίστρου για Επιβατηγά Δημόσιας Χρήσης αυτοκίνητα ΤΑΞΙ (Ε.Δ.Χ. - ΤΑΞΙ)» (Β’ 3136).
11) Της υπό στοιχεία 95030/ΓΔ4/07.06.2017 απόφασης
του Υπουργού Παιδείας, Έρευνας και Θρησκευμάτων
«Αρμοδιότητα μεταφοράς μαθητών» (Β’ 2073).
12) Της υπ’ αρ. 50025/19.09.2018 κοινής απόφασης
των Υπουργών Οικονομικών, Παιδείας, Έρευνας και Θρησκευμάτων, Εσωτερικών και Υποδομών και Μεταφορών
«Μεταφορά μαθητών δημόσιων σχολείων από τις Περιφέρειες» (Β’ 4217).
13) Της υπ’ αρ. 680/4.1.2023 κοινής υπουργικής απόφασης των Υπουργών Οικονομικών, Παιδείας και Θρη-
σκευμάτων, Εσωτερικών και Υποδομών και Μεταφορών
«Τροποποίηση της υπ’ αρ. 50025/19.09.2018 κοινής απόφασης των Υπουργών Οικονομικών, Παιδείας, Έρευνας
και Θρησκευμάτων, Εσωτερικών και Υποδομών και Μεταφορών «Μεταφορά μαθητών δημόσιων σχολείων από
τις Περιφέρειες (Β’ 4217)» (Β’ 7).
14) Της υπ’ αρ. 53173/11.8.2022 κοινής απόφασης των
Υπουργών Οικονομικών, Παιδείας και Θρησκευμάτων,
Εσωτερικών και Υποδομών και Μεταφορών «Τροποποίηση
της υπ’ αρ. 50025/2018 κοινής απόφασης των Υπουργών
Οικονομικών, Παιδείας και Θρησκευμάτων, Εσωτερικών,
Υποδομών και Μεταφορών «Μεταφορά μαθητών δημόσιων σχολείων από τις Περιφέρειες (Β’ 4217)» (Β’ 4294).
15) Της υπό στοιχεία ΑΠ:ΓΔΟΥΔΥ/21/16-02-2024 εισήγησης δημοσιονομικών επιπτώσεων, του Γενικού
Διευθυντή Οικονομικών Υπηρεσιών και Διοικητικής
Υποστήριξης.
16) Το γεγονός ότι από τις διατάξεις της παρούσας
προκαλείται επιπρόσθετη δαπάνη ύψους 30.000.000,00
ευρώ περίπου ετησίως σε βάρος των προϋπολογισμών
των Περιφερειών, η οποία θα αντιμετωπισθεί από τους
Κεντρικούς Αυτοτελείς Πόρους που εγγράφονται στον
προϋπολογισμό του Υπουργείου Εσωτερικών, αποφασίζουμε:
Τροποποιούμε την υπ’ αρ. 50025/19.09.2018 κοινή
απόφαση των Υπουργών Οικονομικών, Παιδείας, Έρευνας και Θρησκευμάτων, Εσωτερικών και Υποδομών και
Μεταφορών «Μεταφορά μαθητών δημόσιων σχολείων
από τις Περιφέρειες» (Β’ 4217), ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2051/05.04.2024
I. Το άρθρο 1 αντικαθίσταται ως εξής:
«1. Οι Περιφέρειες μεταφέρουν δωρεάν τους μαθητές
Πρωτοβάθμιας και Δευτεροβάθμιας εκπαίδευσης δημόσιων σχολείων, υπό τις προϋποθέσεις που ορίζονται
κατωτέρω:
Η ελάχιστη απόσταση της κατοικίας του/της μαθητή/
τριας από τη σχολική μονάδα, πάνω από την οποία δικαιολογείται η δωρεάν μεταφορά μαθητή/τριας, προσ-
διορίζεται ως εξής:
ΠΕΡΙΠΤΩΣΗ Α. Για μεταφορά μαθητών με ειδικά μαθητικά δελτία (ΕΜΔ) και ίδια μέσα των Περιφερειών και
των Δήμων:
α. 1.200 μέτρα για μαθητές/τριες Πρωτοβάθμιας Εκπαίδευσης,
β. 2.500 μέτρα για μαθητές/τριες Δευτεροβάθμιας
Εκπαίδευσης.
ΠΕΡΙΠΤΩΣΗ Β. Για μεταφορά μαθητών/τριών με δημόσια σύμβαση υπηρεσιών:
α. 1.200 μέτρα για μαθητές/τριες Πρωτοβάθμιας Εκπαίδευσης, κατ’ ελάχιστον μέχρι την Β’ τάξη του Δημοτικού,
β. 3.000 μέτρα για μαθητές/τριες Γυμνασίων,
γ. 5.000 μέτρα για μαθητές/τριες Λυκείων και ΕΠΑΛ.
2. Οι μαθητές/τριες εγγράφονται: α) σε σχολική μονάδα σύμφωνα με τη χωροταξική κατανομή των αρμόδιων
Διευθύνσεων Πρωτοβάθμιας και Δευτεροβάθμιας Εκπαίδευσης του Υπουργείου Παιδείας, Θρησκευμάτων
και Αθλητισμού βάσει του π.δ. 79/2017 και της υπό στοιχεία 79942/ΓΔ4/2019 (Β’ 2005) υπουργικής απόφασης, β)
σε Πρότυπα και Πειραματικά Σχολεία, ανεξάρτητα από
τον τόπο διαμονής τους, σύμφωνα με τις διατάξεις των
παρ. 3 και 5 του άρθρου 18 του ν. 4692/2020 και γ) σε
Μουσικά Σχολεία και σε Καλλιτεχνικά Σχολεία, σύμφωνα
με την υπό στοιχεία 20923/Δ2/23-2-2021 υπουργική
απόφαση «Λειτουργία Μουσικών Σχολείων» (Β’ 878),
όπως τροποποιήθηκε με την υπό στοιχεία 93483/Δ2/
25-8-2023 (Β’ 5242) υπουργική απόφαση και την υπό
στοιχεία 21320/Δ2/24-2-2021 υπουργική απόφαση
«Λειτουργία Καλλιτεχνικών σχολείων» (Β’ 886), για την
εισαγωγή των μαθητών/τριών στις οικείες σχολικές μονάδες.
3. Αποκλειστικά σε περιπτώσεις που για εκπαιδευτικούς λόγους κρίνεται αναγκαία η μεταφορά μαθητή/
τριας σε σχολείο εκτός της προβλεπόμενης χωροταξικής κατανομής, σύμφωνα με την υπό στοιχεία 95030/
ΓΔ4/15.06.2017 απόφαση του Υπουργού Παιδείας,
Έρευνας και Θρησκευμάτων, η μεταφορά καθορίζεται
με απόφαση:
α) Του/της οικείου/ας Περιφερειακού/ης Διευθυντή/
ντριας Εκπαίδευσης όταν πρόκειται για μεταφορά μαθητή/τριας από διαφορετικές όμορες Περιφερειακές και
Δημοτικές ενότητες, εντός της Περιφέρειας, λαμβανομένων υπόψη των κάτωθι:
1) Την χιλιομετρική απόσταση του τόπου κατοικίας
του/της μαθητή/τριας μέχρι το σχολείο υποδοχής.
2) Άλλους παράγοντες που δυσχεραίνουν τη μεταφορά
εντός της περιφερειακής ή δημοτικής ενότητας.
β) Του/της Περιφερειακού/ης Διευθυντή/ντριας Εκπαίδευσης στην αρμοδιότητα του οποίου/ας υπάγεται
η Διεύθυνση Εκπαίδευσης που εποπτεύει το σχολείο
υποδοχής, όταν πρόκειται για μεταφορά μαθητή/τριας μεταξύ δύο όμορων Περιφερειών, λαμβανομένων
υπόψη:
1) Τη χιλιομετρική απόσταση του τόπου κατοικίας του/
της μαθητή/τριας μέχρι το σχολείο υποδοχής.
2) Άλλους παράγοντες που δυσχεραίνουν τη μεταφορά
εντός της Περιφέρειας και
3) Τη σύμφωνη γνώμη του/της Περιφερειακού/ης Διευθυντή/ντριας Εκπαίδευσης του τόπου κατοικίας του/
της μαθητή/τριας/των εντός δέκα (10) ημερών από την
υποβολή του σχετικού αιτήματος του/της Διευθυντή/
ντριας του σχολείου υποδοχής.
Για την έκδοση της απόφασης απαιτείται αίτημα του/
της Διευθυντή/ντριας του σχολείου υποδοχής προς τον/
την οικείο/α Περιφερειακό/ή Διευθυντή/ντρια Εκπαίδευσης, μέσω του/της αρμοδίου/ας Διευθυντή/ντριας
Εκπαίδευσης.
4. Το κόστος μεταφοράς των μαθητών/τριων, καθώς
και τις προβλεπόμενες διαδικασίες αναλαμβάνει η Περιφερειακή Ενότητα, στην οποία έχει την έδρα του το
σχολείο υποδοχής των μαθητών/τριων.
5. Για τη μεταφορά μαθητή/τριας εκτός χωροταξικής
κατανομής εντός της ίδιας Διεύθυνσης Εκπαίδευσης για
εξαιρετικά σοβαρούς εκπαιδευτικούς λόγους, η μεταφορά καθορίζεται με απόφαση του/της Διευθυντή/ντριας
Εκπαίδευσης.
6. Οι μαθητές/τριες της Α’ τάξης των ΕΠΑΛ δικαιούνται
μεταφοράς για το πλησιέστερο στον τόπο κατοικίας του
ΕΠΑΛ, ενώ οι μαθητές/τριες της Β’ και της Γ’ τάξης των
ΕΠΑΛ δικαιούνται μεταφοράς για το πλησιέστερο στον
τόπο κατοικίας τους ΕΠΑΛ που διαθέτει τον τομέα ή την
ειδικότητα της επιλογής τους.
7. Εάν η μεταφορά των μαθητών/τριών της πρωτοβάθμιας και δευτεροβάθμιας εκπαίδευσης δημοσίων
σχολείων δεν είναι εφικτή με δημόσια συγκοινωνία ή με
ίδια μέσα των Περιφερειών και των Δήμων, επιτρέπεται
κατ’ εξαίρεση και έπειτα από σύμφωνη γνώμη επιτροπής,
στην οποία μετέχει από ένας εκπρόσωπος της οικείας
περιφερειακής ενότητας, της πρωτοβάθμιας αυτοδιοίκησης και του οικείου οργανισμού δημόσιας συγκοινωνίας
υπό την προεδρία του Περιφερειάρχη ή του αρμόδιου
κατά περίπτωση Αντιπεριφερειάρχη, η αυξομείωση των
χιλιομετρικών αποστάσεων που τίθενται στην περ. Β της
παρ. 1, υπό την προϋπόθεση ότι το συνολικό κόστος της
μεταφοράς μαθητών σε ολόκληρη αθροιστικά την Περιφέρεια δεν υπερβαίνει το αντίστοιχο της προηγούμενης
σχολικής χρονιάς. Με απόφαση του περιφερειακού συμβουλίου για τη μεταφορά των πιο πάνω μαθητών είναι
δυνατή η επιπλέον χρηματοδότηση από ίδιους πόρους
της Περιφέρειας.
8. Μαθητές/τριες οι οποίοι/ες έχουν ήδη ολοκληρώσει
τη Δευτεροβάθμια Εκπαίδευση και εγγράφονται εκ νέου
σε οποιοδήποτε σχολείο, εξαιρούνται της δωρεάν μεταφοράς, εκτός των μαθητών που εγγράφονται και φοιτούν
για την απόκτηση 2ης και μόνο ειδικότητας στα Ενιαία
Ειδικά Επαγγελματικά Γυμνάσια - Λύκεια.
9. Μαθητές/τριες οι οποίοι/ες εγγράφονται σε πολυθέσια σχολεία, ενώ χωροταξικά ανήκουν σε ολιγοθέσια
σχολεία, εξαιρούνται της δωρεάν μεταφοράς.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2051/05.04.2024
10. Μαθητές/τριες οι οποίοι/ες εγγράφονται σε
Σχολεία Δεύτερης Ευκαιρίας (Σ.Δ.Ε.) εξαιρούνται της
δωρεάν μεταφοράς με τις ρυθμίσεις της παρούσας
απόφασης.
11. Το σύνολο των δικαιούχων μαθητών/τριων εκάστης σχολικής μονάδας πρωτοβάθμιας εκπαίδευσης που
εφαρμόζει Ολοήμερο Πρόγραμμα ή στην περίπτωση
των Προτύπων και Πειραματικών Σχολείων όταν λειτουργούν εκπαιδευτικοί όμιλοι αριστείας, δημιουργι-
κότητας και καινοτομίας και τμήματα ενισχυτικής διδασκαλίας σύμφωνα με τα προβλεπόμενα στις διατάξεις
των άρθρων 11 και 12 του ν. 4692/2020 (Α’ 111) και στην
παρ. 1 της υπό στοιχεία 78054/Δ6/23.06.2020 (Β’ 2494)
υπουργικής απόφασης, δικαιούνται μεταφορά για την
αποχώρηση τους στο τέλος της κανονικής διάρκειας
καθώς και στο τέλος της ζώνης που ορίζει ο Διευθυντής
της σχολικής μονάδας. Σε περίπτωση αποχώρησης στο
τέλος έτερης ζώνης μεταφέρονται με ευθύνη των κηδεμόνων.
12. Οι σύμφωνα με τις προϋποθέσεις του παρόντος
άρθρου δικαιούμενοι μεταφοράς μαθητές/τριες, με την
επιφύλαξη της επομένης παραγράφου, μεταφέρονται με
ειδικά μαθητικά δελτία (ΕΜΔ) και ίδια μέσα των Περιφερειών και των Δήμων, εφόσον η συνολική απόσταση η
οποία περιλαμβάνει την απόσταση των κατοικιών των
μαθητών/τριών έως τη στάση επιβίβασης και την απόσταση της στάσης αποβίβασης έως τη σχολική μονάδα
δεν υπερβαίνει τα όρια που θέτει η παρ. 1 περ. Α του
παρόντος άρθρου.
13. Η μεταφορά των μαθητών των Σχολικών Μονάδων
Ειδικής Αγωγής και Εκπαίδευσης (ΣΜΕΑΕ) από τον τόπο
διαμονής τους ή από συγκεκριμένο τόπο συγκέντρωσής
τους, στο σχολείο που φοιτούν και αντίστροφα, πραγματοποιείται χωρίς τους χιλιομετρικούς περιορισμούς
της παρ. 1 του παρόντος άρθρου. Οι ανωτέρω μαθητές/τριες μεταφέρονται με τα ίδια μέσα των Δήμων και
των Περιφερειών, σύμφωνα με τα οριζόμενα στο κεφ. Β
του άρθρου 2. Εφόσον αυτό δεν είναι εφικτό ή κρίνεται
ασύμφορο από πλευράς κόστους, καταρτίζονται δημόσιες συμβάσεις υπηρεσιών, σύμφωνα με το κεφ. Γ του
ιδίου άρθρου.
14. Η μεταφορά των μαθητών των μουσικών σχολείων που μεταφέρουν βαριά και ογκώδη μουσικά όργα-
να, από τον τόπο διαμονής τους ή από συγκεκριμένο
τόπο συγκέντρωσής τους στο σχολείο που φοιτούν και
αντίστροφα, δύναται να πραγματοποιείται με δημόσιες συμβάσεις, χωρίς τους χιλιομετρικούς περιορισμούς
της παρ. 1 του παρόντος άρθρου υπό την προϋπόθεση
της επιλογής του πλησιέστερου της περιοχής του μαθητή αντίστοιχου σχολείου, όπως καθορίζεται από την
αντίστοιχη Διεύθυνση Εκπαίδευσης. Για τους μαθητές
των μουσικών σχολείων που δεν μεταφέρουν βαριά και
ογκώδη μουσικά όργανα, η δωρεάν μεταφορά από τον
τόπο διαμονής τους στο σχολείο και αντίστροφα, ισχύει υπό τον χιλιομετρικό περιορισμό των 1.500 μέτρων
και άνω και σύμφωνα με τη διαδικασία του άρθρου 2
(παρ. 1). Ο Διευθυντής/ντρια της σχολικής μονάδας βεβαιώνει τη μεταφορά βαρέων και ογκωδών μουσικών
οργάνων.
15. Η μεταφορά των μαθητών/τριών για την εφαρμογή του αντικειμένου της κολύμβησης, στο πλαίσιο του
μαθήματος Φυσικής Αγωγής στην Πρωτοβάθμια Εκπαίδευση, από τις σχολικές μονάδες προς τα κολυμβητήρια
και αντίστροφα, αφορά τους μαθητές/τριες της Γ’ τάξης
δημοτικού και πραγματοποιείται μόνο όταν η ελάχιστη
απόσταση της μεταφοράς τους είναι 1.200 μέτρα και η
μέγιστη 25.000 μέτρα. Μαθητές/τριες της Δ’ τάξης του
δημοτικού, μπορούν επίσης να μεταφέρονται εφόσον
δεν έχουν καλυφθεί όλες οι θέσεις στο μεταφορικό μέσο.
Με αιτιολογημένη απόφαση του/της Περιφερειακού/ης
Διευθυντή/ντριας Εκπαίδευσης και με την προϋπόθεση ότι δεν γίνεται υπέρβαση του προγραμματισμένου
κόστους, δίνεται η δυνατότητα για δωρεάν μεταφορά
των εν λόγω μαθητών/τριών για αποστάσεις από 600
έως 1.200 μέτρα, σε ειδικές περιπτώσεις που σχετίζονται
με την ασφάλεια της μετακίνησης και την προστασία
της υγείας των μαθητών/τριών. Οι ανωτέρω μαθητές/
τριες μεταφέρονται με τα ίδια μέσα των Δήμων είτε των
Περιφερειών, σύμφωνα με τα οριζόμενα στο κεφ. Β του
άρθρου 2 της παρούσας. Εφόσον αυτό δεν είναι εφικτό
ή κρίνεται ασύμφορο από πλευράς κόστους, καταρτίζονται δημόσιες συμβάσεις υπηρεσιών, σύμφωνα με το
κεφ. Γ του ιδίου άρθρου.
16. Η μεταφορά των μαθητών/τριών των καλλιτεχνικών καθώς και των Πρότυπων και Πειραματικών σχο-
λείων από τον τόπο διαμονής τους ή από συγκεκριμένο
τόπο συγκέντρωσής τους στο σχολείο που φοιτούν και
αντίστροφα, εφαρμοζόμενων των χιλιομετρικών περιορισμών της περ. Β της παρ. 1 του άρθρου 1, πραγμα-
τοποιείται με δημόσια σύμβαση, σύμφωνα με το κεφ.Γ
του άρθρου 2, δίχως να απαιτείται η τήρηση της σειράς
προτεραιότητας της παρ. 1 του άρθρου 2.».
II. Η περ. 3 του Κεφαλαίου Α του άρθρου 2 αντικαθίσταται ως εξής:
«3. Η αξία του ΕΜΔ υπολογίζεται στο ολόκληρο της τιμής του κανονικού εισιτηρίου της διαδρομής (μονή ή μετ’
επιστροφής) της οποίας κάνει χρήση ο/η μαθητής/τρια.
Ως μονή διαδρομή ορίζεται είτε η διαδρομή του μαθητή από το σημείο επιβίβασης στο μεταφορικό μέσο έως
την έδρα της σχολικής μονάδας, είτε η διαδρομή από την
έδρα της σχολικής μονάδας προς το σημείο αποβίβασης.
Ως διαδρομή μετ’ επιστροφής ορίζεται η διαδρομή
του μαθητή από το σημείο επιβίβασης έως την έδρα της
σχολικής μονάδας και η επιστροφή του από την έδρα της
σχολικής μονάδας στο σημείο αποβίβασης.
Οι μαθητές/τριες σε κάθε περίπτωση δεν επιβαρύνονται με την καταβολή οιουδήποτε κομίστρου. Τα ΕΜΔ
αναγράφουν στο πεδίο «Διαδρομή» τη φράση «μονή»
ή «μετ’ επιστροφής», ώστε να αποζημιώνονται ανάλογα
οι συγκοινωνιακοί φορείς. Η εκτύπωση των ΕΜΔ γίνεται
με επιμέλεια και δαπάνη της κάθε Περιφέρειας. Σε περίπτωση που ο μαθητής/τρια που διαθέτει ΕΜΔ μονής δια-
δρομής και κάνει χρήση της διαδρομής μετ’ επιστροφής,
τότε θα καταβάλλει ο ίδιος το εισιτήριο για τη διαδρομή
που δεν αναγράφεται στο ΕΜΔ.
Η αξία των ΕΜΔ δύναται να υπολογίζεται κάτω από
την τιμή του κανονικού εισιτηρίου, εφόσον o συγκοινωνιακός φορέας συναινεί σε αυτό. Στους δικαιούχους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2051/05.04.2024
δωρεάν μεταφοράς μαθητές αντί ΕΜΔ δύναται να χορηγούνται κάρτες απεριορίστων διαδρομών διάρκειας
ενός σχολικού έτους, κατόπιν σχετικής σύμβασης που
υπογράφεται μεταξύ του εκάστοτε συγκοινωνιακού φορέα και της κάθε Περιφέρειας και κόστος ίσο ή κατώτερο
της μεταφοράς τους από και προς τη σχολική μονάδα
σύμφωνα με τη διαδικασία των ΕΜΔ.».
IΙΙ. Στο τέλος της περ. α της παρ. 1 του Κεφαλαίου Γ του
άρθρου 2 προστίθεται εδάφιο ως εξής:
«Στην περίπτωση που δεν υφίστανται Ε.Δ.Χ. στην έδρα
-διοικητική μονάδα μπορούν κατ’ εξαίρεση να λαμβάνουν μέρος στο διαγωνισμό Ε.Δ.Χ. όμορων εδρών-διοι-
κητικών μονάδων.».
ΙV. Η περ. (α) της παρ. 2 «2. Κανόνες διαδικασίας σύναψης και εκτέλεσης σύμβασης» του Κεφαλαίου Γ του
άρθρου 2, τροποποιείται ως εξής:
«α. Ο διαγωνισμός προκηρύσσεται έως την 31 Ιανουαρίου με βάση τα στοιχεία της παρ. 1.β. του άρθρου 5.
Ειδικά για την σχολική χρονιά 2024-2025, ο διαγωνισμός
προκηρύσσεται έως την 15 Απριλίου 2024».
V. Το πρώτο εδάφιο της περ. (β) της παρ. 1 (που αναφέρεται στις απαιτούμενες ενέργειες του Διευθυντή της
σχολικής μονάδας) του άρθρου 5 «Αρμόδια όργανα»,
αντικαθίσταται ως εξής:
«β. ενημερώνει ανελλιπώς το πληροφοριακό σύστημα
“myschool”, διαβιβάζει προς την Περιφέρεια και κοινοποιεί στην οικεία Διεύθυνση Εκπαίδευσης έως και την
15η Δεκεμβρίου κατάσταση των εκτιμώμενων δικαιούχων μεταφοράς μαθητών του επόμενου σχολικού έτους,
βασιζόμενος στα στοιχεία των μαθητών του τρέχοντος
έτους καθώς και στην πρόβλεψη για τις αναμενόμενες
αποχωρήσεις και νέες εγγραφές.»
VI. Η παρ. 4 «Δαπάνες Συνοδού» του Παραρτήματος,
αντικαθίσταται ως εξής:
«Προστίθεται η δαπάνη αποζημίωσης των συνοδών
των σχολείων, πρωτοβάθμιας εκπαίδευσης ή ΣΜΕΑ,
όπου αυτή απαιτείται από τη διακήρυξη. Ο συνοδός
αποζημιώνεται με το ισόποσο του ωρομισθίου του
κατωτέρου μισθού σύμφωνα με το χρόνο της μονής
διαδρομής που προκύπτει από τον μαθηματικό τύπο,
με ελάχιστη απασχόληση την μία ώρα, για έκαστο μονό
δρομολόγιο όταν το σύνολο της διαδρομής πραγματοποιείται εντός των πολεοδομικών συγκροτημάτων
Αθηνών και Θεσσαλονίκης και με ελάχιστη απασχόληση
τα ενενήντα λεπτά (90’), για έκαστο μονό δρομολόγιο,
στις λοιπές περιπτώσεις. Στις περιπτώσεις δρομολογίου
μετ’ επιστροφής το ανωτέρω ποσό διπλασιάζεται κατ’
αντιστοιχία των παραπάνω περιπτώσεων. Η δαπάνη
αυτή προστίθεται στο ποσό που προκύπτει από το μαθηματικό τύπο.»
Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως.
Η απόφαση αυτή, να δημοσιευθεί στην Εφημερίδα
της Κυβερνήσεως.
Αθήνα, 3 Απριλίου 2024
Οι Υπουργοί
Υφυπουργός
Αναπληρωτής
Εθνικής Οικονομίας
Υπουργός
και Οικονομικών
Εσωτερικών
ΑΘΑΝΑΣΙΟΣ ΠΕΤΡΑΛΙΑΣ
ΘΕΟΔΩΡΟΣ ΛΙΒΑΝΙΟΣ
Υφυπουργός
Παιδείας, Θρησκευμάτων
Υφυπουργός
και Αθλητισμού
Υποδομών και Μεταφορών
ΖΩΗ ΜΑΚΡΗ
ΧΡΙΣΤΙΝΑ ΑΛΕΞΟΠΟΥΛΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2051/05.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202051.pdf | Tokens: 23582]